CELEX: 22017D1817
Language: et
Date: 2015-12-11 00:00:00
Title: EMP ühiskomitee otsus nr 306/2015, 11. detsember 2015, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/1817]

12.10.2017   
               
               
                  ET
               
               
                  Euroopa Liidu Teataja
               
               
                  L 263/18
               
            EMP ÜHISKOMITEE OTSUS
      nr 306/2015,
      11. detsember 2015,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/1817]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 26. veebruari 2014. aasta määrus (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta ning nõukogu määruse (EMÜ) nr 1601/91 kehtetuks tunnistamise kohta (1).
               
            
                  (2)
               
               
                  Määrusega (EL) nr 251/2014 on tunnistatud kehtetuks nõukogu määrus (EMÜ) nr 1601/91, (2) mis on inkorporeeritud EMP lepingusse ja mis tuleb sellest tulenevalt EMP lepingust välja jätta.
               
            
                  (3)
               
               
                  Käesolevas otsuses käsitletakse piiritusjookidega seotud õigusakte. Piiritusjooke käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu XXVII lisa II peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XXVII peatükki muudetakse järgmiselt.
      
                  1)
               
               
                  Punkti 9a (komisjoni rakendusmäärus (EL) nr 716/2013) järele lisatakse järgmine punkt:
                  
                              „9b.
                           
                           
                              
                                 32014 R 0251: Euroopa Parlamendi ja nõukogu määrus (EL) nr 251/2014, 26. veebruar 2014, aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta ning nõukogu määruse (EMÜ) nr 1601/91 kehtetuks tunnistamise kohta (ELT L 84, 20.3.2014, lk 14).
                              Käesolevas lepingus loetakse nimetatud määruse sätteid järgmises kohanduses.
                              
                                           
                                       
                                       
                                          Asjaomastel EFTA riikidel palutakse saata vaatlejaid artiklis 34 osutatud aromatiseeritud veinitoodete komitee koosolekutele, kus käsitletakse lepingus osutatud õigusaktide kohaldamisalasse kuuluvaid küsimusi. EFTA riikide esindajad osalevad täies mahus komitee töös, kuid neil ei ole õigust hääletada.“
                                       
                                    
                        
            
                  2)
               
               
                  Punkt 3 (nõukogu määrus (EMÜ) nr 1601/91) jäetakse välja.
               
            Artikkel 2
      Määruse (EL) nr 251/2014 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 12. detsembril 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 11. detsember 2015
         
            
               EMP ühiskomitee nimel
            
            
               eesistuja
            
            Oda SLETNES
         
      
      
         (1)  ELT L 84, 20.3.2014, lk 14.
      
         (2)  EÜT L 149, 14.6.1991, lk 1.
      
         (*1)  Põhiseadusest tulenevaid nõudeid ei ole nimetatud.